പാവനാത്മ കോളജില് മെറിറ്റ് ഡേ ആചരിച്ചു മുരിക്കാശേരി: പാവനാത്മ കോളജില് നടന്ന മെറിറ്റ് ഡേ ആചരണം ഇടുക്കി രൂപതാധ്യക്ഷന് മാര് ജോണ് നെല്ലിക്കുന്നേല് ഉദ്ഘാടനംചെയ്തു. യോഗത്തില് കോളജ് മാനേജര് ഫാ. ജോസ് പ്ലാച്ചിക്കല് അധ്യക്ഷത വഹിച്ചു. ഐഎഎസ് റാങ്ക് ജേതാവ് അശ്വതി ജിജി മുഖ്യപ്രഭാഷണം നടത്തി. കോളജ് അധ്യാപകരില് ഈവര്ഷം ഗവേഷണ ബിരുദം നേടിയവരെയും യുജിസി നെറ്റ്, യൂണിവേഴ്സിറ്റി റാങ്കുകള്, കാന്പസ് പ്ലേസ്മെന്റ് എന്നിവ കരസ്ഥമാക്കിയ വിദ്യാര്ഥികളെയും ചടങ്ങില് ആദരിച്ചു. കോളജ് പ്രിന്സിപ്പല് ഡോ. വി. ജോണ്സണ്, വൈസ്പ്രിന്സിപ്പല് റവ. ഡോ. ബെന്നോ പുതിയാപറന്പില്, ഐക്യുഎസി കോഓര്ഡിനേറ്റര് ഡോ. സജി ജോസഫ്, സജി കെ. ജോസ് എന്നിവര് പ്രസംഗിച്ചു.